|  |
| --- |
|  |

|  |
| --- |
|  |

REPUBLIKA SLOVENIJA

**MinIstrstvo za VZGOJO IN IZOBRAŽEVANJE**

Masarykova cesta 16, 1000 Ljubljana T: 01 400 52 00

F: 01 400 53 21

E: gp.mvi@gov.si

|  |  |
| --- | --- |
| Številka: 0070-127/2024-3350-7 | |
|  | |
| Ljubljana, 7. 1. 2025 | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| **ZADEVA:** **Sklep o kritju presežka odhodkov nad prihodki javnega vzgojno-izobraževalnega zavoda »Center za izobraževanje, rehabilitacijo in usposabljanje Kamnik«** | | | |
| **1. Predlog sklepov vlade:** | | | |
| Na podlagi tretjega odstavka 19. člena Zakona o računovodstvu (Uradni list RS, št. [23/99](http://www.uradni-list.si/1/objava.jsp?sop=1999-01-1032), [30/02](http://www.uradni-list.si/1/objava.jsp?sop=2002-01-1253) – ZJF-C, [114/06](http://www.uradni-list.si/1/objava.jsp?sop=2006-01-4831) – ZUE in 175/2020), drugega odstavka 49. člena Zakona o zavodih  (Uradni list RS, št. 12/91, 17/91 -ZUDE, 55/92 – ZVDK, 13/93, 66/93, 45/l/1994 – odl. US, [8/96](http://www.uradni-list.si/1/objava.jsp?sop=1996-01-0379), 31/00 - ZLP, [36/00](http://www.uradni-list.si/1/objava.jsp?sop=2000-01-1687) – ZPDZC in [127/06](http://www.uradni-list.si/1/objava.jsp?sop=2006-01-5348) – ZJZP) in 38. člena Sklepa o ustanovitvi javnega vzgojno-izobraževalnega zavoda »Center za izobraževanje, rehabilitacijo in usposabljanje Kamnik« št. 01403-4/2024/4 z dne 5. 3. 2024 je na predlog sveta javnega vzgojno-izobraževalnega zavoda Centra za izobraževanje, rehabilitacijo in usposabljanje Kamnik Vlada Republike Slovenije na \_\_\_\_\_. redni seji \_\_\_\_\_\_\_\_\_ pod točko \_\_\_\_ sprejela  **S K L E P:**  1. Vlada Republike Slovenije je odločila, da se presežek odhodkov nad prihodki, ki so nastali v letu 2023 in ga javni vzgojno-izobraževalni zavod »Center za izobraževanje, rehabilitacijo in usposabljanje Kamnik« izkazuje v bilanci stanja na dan 31. 12. 2023, krije iz sredstev proračuna Republike Slovenije v višini 194.339 evrov.  2. Sredstva za izvedbo tega sklepa zagotovi Ministrstvo za vzgojo in izobraževanje Republike Slovenije v svojem finančnem načrtu.  Barbara Kolenko Helbl  generalna sekretarka  **Priloga:**   * **Sklep o kritju presežka odhodkov nad prihodki javnega vzgojno-izobraževalnega zavoda »Center za izobraževanje, rehabilitacijo in usposabljanje Kamnik«**   Sklep prejmejo:   1. Ministrstvo za vzgojo in izobraževanje Republike Slovenije, Masarykova cesta 16, 1000 Ljubljana, 2. Ministrstvo za finance Republike Slovenije, Župančičeva 3, 1000 Ljubljana, 3. Center za izobraževanje, rehabilitacijo in usposabljanje Kamnik, Novi trg 43 a, 1241 Kamnik, 4. Generalni sekretariat Vlade Republike Slovenije, Sektor za podporo dela KAZI. | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| * dr. Vinko Logaj, minister, * Janja Zupančič, državna sekretarka, pristojna za predšolsko vzgojo, osnovno in glasbeno šolstvo ter izobraževanje otrok in mladostnikov s posebnimi potrebami, * Rado Kostrevc, generalni direktor Direktorata za predšolsko vzgojo in osnovno šolstvo, * Mojca Ločniškar, vodja Finančne službe. | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| / | | | |
| **5. Kratek povzetek gradiva:** | | | |
| Vlada Republike Slovenije je na seji 5. marca 2024 sprejela akt o ustanovitvi javnega vzgojno-izobraževalnega zavoda »Center za izobraževanje, rehabilitacijo in usposabljanje Kamnik« št. 01403-4/2024/4, ki je ustanovljen za opravljanje javne službe na področju vzgoje in izobraževanja otrok in mladostnikov s posebnimi potrebami (gibalno ovirani). Zavod izvaja javno veljavne vzgojno-izobraževalne programe ter nudi dodatno strokovno pomoč, svetovanje in strokovna usposabljanja na področju dela z otroki s posebnimi potrebami.  V šolskem letu 2024/2025 obiskuje javni vzgojno-izobraževalni zavod »Center za izobraževanje, rehabilitacijo in usposabljanje Kamnik« (v nadaljnjem besedilu: zavod) 106 učencev in 87 dijakov. V domu je 64 učencev in dijakov. V zavodu je bilo na dan 1. 9. 2024 zaposlenih 238 delavcev. Zavod vodi in zastopa direktor kot poslovodni organ. Ravnatelji opravljajo funkcijo pedagoških vodij v organizacijskih enotah Osnovna šola, Srednja šola in Dom. Vodja zdravstvene enote vodi strokovno delo organizacijske enote Zdravstvena enota.  Iz letnega poročila zavoda izhaja, da je v letu 2023 zavod posloval z izgubo v višini 194.339 evrov. Po poročanju novega vodstva zavoda zavod tudi v letu 2024 nadaljuje slabo finančno poslovanje, zato se je enako kot v letu 2023 dodatno zadolževal pri enotnem zakladniškem računu države (v nadaljnjem besedilu: EZR). Pripravljen je sanacijski načrt zavoda, iz katerega izhaja, da je zavod v novembru 2024 zadolžen v skupni višini 710.000 evrov, kakor izhaja iz razpoložljivih računovodskih izkazov in dokumentacije EZR , pri čemer je dan zapadlosti zadolžitev 20. december 2024.  V zavodu je z dnem 18. 10. 2024 prišlo do menjave vodstva, ki je ob seznanitvi s finančnim stanjem nemudoma začelo ugotavljati razloge za slabo poslovanje in zadolževanje zavoda. Na podlagi pregleda in analize je bilo ugotovljeno, da je zavod v težki finančni situaciji z veliko izgubo in hkrati veliko zadolženostjo pri EZR, ki ima za posledico plačilno nedisciplino in insolventnost. Zavod je brez zadostno vgrajenih notranjih kontrol na več poslovnih področjih. Ugotovljeno je bilo, da je zavod z javnimi sredstvi ravnal nepregledno in nenamensko, prevzemal obveznosti, ki so presegale načrtovane v finančnem načrtu, in sklepal pogodbe, ki niso zagotavljale gospodarne in namenske porabe javnih sredstev. Glede računovodske službe zavoda je bilo ugotovljeno, da je bilo v določenih primerih knjiženje posameznega stroška na izvoru neopredeljeno glede na razmejitev med javno službo in tržno dejavnostjo ter da se ni izvajala sprotna izterjava zapadlih obveznosti, pri čemer se niso iskale rešitve za zagotavljanje plačilne sposobnosti za poravnavanje obveznosti v predpisanih rokih oziroma se je kot edina rešitev prepoznalo zadolževanje pri EZR.  Pri dosedanjem pregledu poslovanja je bilo prav tako ugotovljeno, da zavod nima vzpostavljenega sprotnega celovitega vodenja in spremljanja porabe zalog materiala v vseh organizacijskih enotah, vzpostavljenega sprotnega celovitega vodenja in spremljanja stroškov izobraževanj zaposlenih, vzpostavljenega delujočega sistema notranjih kontrol in odgovornosti za nenamenski nakup in porabo materiala ter vzpostavljenega delujočega sistema za ocenjevanje in obvladovanje tveganj, s katerimi se zavod spoprijema.  Novo vodstvo zavoda je v novembru 2024 začelo pripravljati sanacijski načrt, ki ga je svet zavoda na izredni seji 2. decembra 2024 tudi potrdil. Sanacijski načrt vsebuje učinke sanacijskih ukrepov, ki so vezani na stroške dela, sklenjenih pogodb, stroškov živil in stroškov, povezanih z izvedbo inventure. Zavod je za zmanjševanje stroškov dela novembra 2024 ukinil izplačevanje povečanih obsegov iz naslova delovne uspešnosti, tako predvideva, da bo na letni ravni ustvarjen prihranek v višini približno 60.000 evrov, kar pomeni, da bo prihranek v poslovnem letu 2024 zaradi sprejetega ukrepa znašal približno 10.000 evrov. Do 31. decembra 2024 vodstvo zavoda načrtuje, da bo v okviru skrbnega pregleda analiziralo izplačevanje dodatkov po kolektivni pogodbi za dejavnost vzgoje in izobraževanja in bo v primeru ugotovljenega nepravilnega izplačevanja v letu 2025 zavod prihranil približno 87.500 evrov. Z optimizacijo stroškovne učinkovitosti in organizacije dela na področju stroškov dela zavod v letu 2025 predvideva prihranek vsaj 147.500 evrov.  Zavod v letu 2024 načrtuje pregled vseh veljavnih podpisanih pogodb ter pripravo analize namenske in gospodarne porabe, pri čemer bo že v letu 2024 odpovedal pogodbi za prehransko in pravno svetovanje, s čimer bo v letu 2025 prihranil najmanj 13.500 evrov. Zaradi optimizacije stroškov za živila namerava zavod do konca leta 2024 vzpostaviti sistem sprotnega vodenja gospodarnega nakupa in evidentiranja porabe živil za kuhinjo, upoštevajoč normative ter cene za obroke in dietne obroke, pri čemer je načrtovan prihranek v letu 2024 približno 46.000 evrov. V letu 2025 in nadalje namerava dosledno izvajati nadzor ob nastanku stroškov in okrepiti notranje kontrole z dodatnimi notranjimi pravili, navodili in odgovornostjo. Odgovorni zanje so ravnatelji organizacijskih enot in zaposleni v računovodstvu. Zavod bo v letu 2024 izdelal navodila za izvedbo inventure in v izvedbo inventure vključil zaposlene kot nove nosilce evidentiranja osnovnih sredstev in opreme ter zaradi tega ukrepa v letu 2025 prihranil vsaj 3.139 evrov.  Zavod ocenjuje, da bodo prihranki zaradi navedenih ukrepov na področju racionalizacije stroškov in organizacije dela v letu 2025 znašali 210.139 evrov. O vseh ukrepih bo zavod obveščal in se usklajeval s pristojnim ministrstvom. | | | |
| **6. Presoja posledic za:** | | | |
| a) | javnofinančna sredstva nad 40.000 EUR v tekočem in naslednjih treh letih | | DA |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | NE |
| 7.a Predstavitev ocene finančnih posledic nad 40.000 EUR:  (Samo če izberete DA pod točko 6.a.)  Iz sanacijskega načrta zavoda, v katerem so analizirani vzroki za izjemno težko finančno stanje ter ukrepi za njegovo sanacijo, izhaja, da zavod sam ne bo zmogel plačati vseh zapadlih obveznosti. Nastala situacija resno ogroža nemoteno izvajanja javne službe, saj lahko grozeče izvršbe zapadlih obveznosti s strani dobaviteljev vsak čas ogrozijo izplačilo plač zaposlenim, zagotavljanje šolske prehrane in tekoče nabave blaga in storitev, ki so nujni za izvajanje dejavnosti. Intervencija ustanovitelja za finančno stabilizacijo zavoda je zato nujna. Finančne posledice znašajo 194.339evrov in zajemajo kritje bilančne izgube, ki jo zavod izkazuje v bilanci stanja na dan 31. 12. 2023. | | | |

www.mvi.gov.si

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **I. Ocena finančnih posledic, ki niso načrtovane v sprejetem proračunu** | | | | | | | | |
|  | | Tekoče leto (t) | | t + 1 | t + 2 | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) prihodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) odhodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) odhodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | |  |  | | |  |
| **II. Finančne posledice za državni proračun** | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
| Ministrstvo za vzgojo in izobraževanje | 3350-25-0013 Izvajanje programov v ZIOPP 2025–2028 | | 231805 -Dejavnost zavodov za usposabljanje | | 194.339 EUR | | | / |
|  |  | |  | |  | | |  |
| **SKUPAJ** | | | | | 194.339 EUR | | |  |
| **II.b Manjkajoče pravice porabe bodo zagotovljene s prerazporeditvijo:** | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| **SKUPAJ** | | | | |  | | |  |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | |
| Novi prihodki | | | Znesek za tekoče leto (t) | | | Znesek za t + 1 | | |
|  | | |  | | |  | | |
|  | | |  | | |  | | |
|  | | |  | | |  | | |
| **SKUPAJ** | | |  | | |  | | |
| **OBRAZLOŽITEV:**   1. Ocena finančnih posledic, ki niso načrtovane v sprejetem proračunu 2. Finančne posledice za državni proračun   II.a Pravice porabe za izvedbo predlaganih rešitev so zagotovljene:  II.b Manjkajoče pravice porabe bodo zagotovljene s prerazporeditvijo:  II.c Načrtovana nadomestitev zmanjšanih prihodkov in povečanih odhodkov proračuna**:** | | | | | | | | |
| **7.b Predstavitev ocene finančnih posledic pod 40.000 EUR:**  / | | | | | | | | |
| **8. Predstavitev sodelovanja z združenji občin:** | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | |
| **9. Predstavitev sodelovanja javnosti:** | | | | | | | | |
| Gradivo je bilo predhodno objavljeno na spletni strani predlagatelja: | | | | | | | NE | |
| Na podlagi sedmega odstavka 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14,  [164/20](http://www.uradni-list.si/1/objava.jsp?sop=2020-01-2866), [35/21](http://www.uradni-list.si/1/objava.jsp?sop=2021-01-0709), [51/21](http://www.uradni-list.si/1/objava.jsp?sop=2021-01-0977) in [114/21](http://www.uradni-list.si/1/objava.jsp?sop=2021-01-2459)) je bila javnost iz priprave gradiva izključena. | | | | | | | | |
|  | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | NE | |
| **11. Gradivo je uvrščeno v delovni program vlade:** | | | | | | | NE | |
| dr. Vinko Logaj  **minister** | | | | | | | | |

Priloge:

* PRILOGA 1: Predlog sklepa Vlade Republike Slovenije
* PRILOGA 2: Obrazložitev
* PRILOGA 3: Sanacijski načrt za zagotovitev poslovne in plačilne stabilnosti Centra za izobraževanje, rehabilitacijo in usposabljanje Kamnik
* PRILOGA 4: Sklep sveta zavoda o potrditvi sanacijskega načrta za zagotovitev poslovne in plačilne stabilnosti Centra za izobraževanje, rehabilitacijo in usposabljanje Kamnik
* PRILOGA 5: Mnenje ministrstva za finance, mnenje Službe Vlade Republike Slovenije za zakonodajo

**PRILOGA 1**

****

Gregorčičeva 20–25, Sl-1001 Ljubljana T: +386 1 478 1000

F: +386 1 478 1607

E: gp.gs@gov.si

http://www.vlada.si/

Številka: …………………..

Datum: …………………….

Na podlagi tretjega odstavka 19. člena Zakona o računovodstvu (Uradni list RS, št. [23/99](http://www.uradni-list.si/1/objava.jsp?sop=1999-01-1032), [30/02](http://www.uradni-list.si/1/objava.jsp?sop=2002-01-1253) – ZJF-C, [114/06](http://www.uradni-list.si/1/objava.jsp?sop=2006-01-4831) – ZUE in 175/2020), drugega odstavka 49. člena Zakona o zavodih  (Uradni list RS, št. 12/91, 17/91 -ZUDE, 55/92 – ZVDK, 13/93, 66/93, 45/l/1994 – odl. US, [8/96](http://www.uradni-list.si/1/objava.jsp?sop=1996-01-0379), 31/00 - ZLP, [36/00](http://www.uradni-list.si/1/objava.jsp?sop=2000-01-1687) – ZPDZC in [127/06](http://www.uradni-list.si/1/objava.jsp?sop=2006-01-5348) – ZJZP) in 38. člena Sklepa o ustanovitvi javnega vzgojno-izobraževalnega zavoda »Center za izobraževanje, rehabilitacijo in usposabljanje Kamnik« št. 01403-4/2024/4 z dne 5. 3. 2024 je na predlog sveta javnega vzgojno-izobraževalnega zavoda Centra za izobraževanje, rehabilitacijo in usposabljanje Kamnik Vlada Republike Slovenije na \_\_\_\_\_. redni seji \_\_\_\_\_\_\_\_\_ pod točko \_\_\_\_ sprejela

**S K L E P:**

1. Vlada Republike Slovenije je odločila, da se presežek odhodkov nad prihodki, ki so nastali v letu 2023 in ga javni vzgojno-izobraževalni zavod »Center za izobraževanje, rehabilitacijo in usposabljanje Kamnik« izkazuje v bilanci stanja na dan 31. 12. 2023, krije iz sredstev proračuna Republike Slovenije v višini 194.339 evrov.

2. Sredstva za izvedbo tega sklepa zagotovi Ministrstvo za vzgojo in izobraževanje Republike Slovenije v svojem finančnem načrtu.

Barbara Kolenko Helbl

GENERALNA SEKRETARKA

SKLEP PREJMEJO:

1. Ministrstvo za vzgojo in izobraževanje Republike Slovenije, Masarykova cesta 16, 1000 Ljubljana,
2. Ministrstvo za finance Republike Slovenije, Župančičeva 3, 1000 Ljubljana,
3. Center za izobraževanje, rehabilitacijo in usposabljanje Kamnik, Novi trg 43 a, 1241 Kamnik,
4. Generalni sekretariat Vlade Republike Slovenije, Sektor za podporo dela KAZI.

**PRILOGA 2**

**OBRAZLOŽITEV:**

Vlada Republike Slovenije je na seji 5. marca 2024 sprejela akt o ustanovitvi javnega vzgojno-izobraževalnega zavoda »Center za izobraževanje, rehabilitacijo in usposabljanje Kamnik« št. 01403-4/2024/4, ki je ustanovljen za opravljanje javne službe na področju vzgoje in izobraževanja otrok in mladostnikov s posebnimi potrebami (gibalno ovirani). Zavod izvaja javno veljavne vzgojno-izobraževalne programe ter nudi dodatno strokovno pomoč, svetovanje in strokovna usposabljanja na področju dela z otroki s posebnimi potrebami.

V šolskem letu 2024/2025 obiskuje javni vzgojno-izobraževalni zavod »Center za izobraževanje, rehabilitacijo in usposabljanje Kamnik« (v nadaljnjem besedilu: zavod) 106 učencev in 87 dijakov. V domu je 64 učencev in dijakov. V zavodu je bilo na dan 1. 9. 2024 zaposlenih 238 delavcev. Zavod vodi in zastopa direktor kot poslovodni organ. Ravnatelji opravljajo funkcijo pedagoških vodij v organizacijskih enotah Osnovna šola, Srednja šola in Dom. Vodja zdravstvene enote vodi strokovno delo organizacijske enote Zdravstvena enota.

Iz letnega poročila zavoda izhaja, da je v letu 2023 zavod posloval z izgubo v višini 194.339 evrov. Po poročanju novega vodstva zavoda zavod tudi v letu 2024 nadaljuje slabo finančno poslovanje, zato se je enako kot v letu 2023 dodatno zadolževal pri enotnem zakladniškem računu države (v nadaljnjem besedilu: EZR). Pripravljen je sanacijski načrt zavoda, iz katerega izhaja, da je zavod v novembru 2024 zadolžen v skupni višini 710.000 evrov, kakor izhaja iz razpoložljivih računovodskih izkazov in dokumentacije EZR, pri čemer je dan zapadlosti zadolžitev 20. december 2024.

V zavodu je 18. oktobra 2024 prišlo do menjave vodstva, ki je ob seznanitvi s finančnim stanjem nemudoma začelo ugotavljati razloge za slabo poslovanje in zadolževanje zavoda. Na podlagi pregleda in analize je bilo ugotovljeno, da je zavod v težki finančni situaciji z veliko izgubo in hkrati veliko zadolženostjo pri EZR, ki ima za posledico plačilno nedisciplino in insolventnost. Zavod je brez zadostno vgrajenih notranjih kontrol na več poslovnih področjih. Ugotovljeno je bilo, da je zavod z javnimi sredstvi ravnal nepregledno in nenamensko, prevzemal obveznosti, ki so presegale načrtovane v finančnem načrtu, in sklepal pogodbe, ki niso zagotavljale gospodarne in namenske porabe javnih sredstev. Glede računovodske službe zavoda je bilo ugotovljeno, da je bilo v določenih primerih knjiženje posameznega stroška na izvoru neopredeljeno glede na razmejitev med javno službo in tržno dejavnostjo ter da se ni izvajala sprotna izterjava zapadlih obveznosti, ob tem se niso iskale rešitve za zagotavljanje plačilne sposobnosti za poravnavanje obveznosti v predpisanih rokih oziroma se je kot edina rešitev prepoznalo zadolževanje pri EZR.

Pri dosedanjem pregledu poslovanja je bilo prav tako ugotovljeno, da zavod nima vzpostavljenega sprotnega celovitega vodenja in spremljanja porabe zalog materiala v vseh organizacijskih enotah, vzpostavljenega sprotnega celovitega vodenja in spremljanja stroškov izobraževanj zaposlenih, vzpostavljenega delujočega sistema notranjih kontrol in odgovornosti za nenamenski nakup in porabo materiala ter vzpostavljenega delujočega sistema za ocenjevanje in obvladovanje tveganj, s katerimi se zavod spoprijema.

Novo vodstvo zavoda je v novembru 2024 pripravilo sanacijski načrt, ki ga je svet zavoda na izredni seji 2. decembra 2024 tudi potrdil. Sanacijski načrt vsebuje učinke sanacijskih ukrepov, ki so vezani na stroške dela, sklenjenih pogodb, stroškov živil in stroškov, povezanih z izvedbo inventure. Zavod je za zmanjševanje stroškov dela novembra 2024 ukinil izplačevanje povečanih obsegov iz naslova delovne uspešnosti, tako predvideva, da bo na letni ravni ustvarjen prihranek približno 60.000 evrov, kar pomeni, da bo prihranek v poslovnem letu 2024 zaradi sprejetega ukrepa znašal približno 10.000 evrov. Do 31. decembra 2024 zavod načrtuje, da bo v okviru skrbnega pregleda analiziral izplačevanje dodatkov po kolektivni pogodbi za dejavnost vzgoje in izobraževanja ter v primeru njihovega nepravilnega izplačevanje v letu 2025 prihranil približno 87.500 evrov. Za optimizacijo stroškovne učinkovitosti in organizacije dela na področju stroškov dela zavod v letu 2025 predvideva prihranek vsaj 147.500 evrov.

Zavod v letu 2024 načrtuje pregled vseh veljavnih podpisanih pogodb ter pripravo analize namenske in gospodarne porabe, pri čemer bo že v letu 2024 odpovedal pogodbi za prehransko in pravno svetovanje, kar bo v letu 2025 prihranil najmanj 13.500 evrov. Za optimizacijo stroškov živil namerava zavod do konca leta 2024 vzpostaviti sistem sprotnega vodenja gospodarne nabave in evidentiranja porabe živil za kuhinjo, upoštevajoč normative ter cene za obroke in dietne obroke, pri čemer je načrtovan prihranek v letu 2024 približno 46.000 evrov. V letu 2025 in nadalje namerava dosledno izvajati nadzor ob nastanku stroškov in okrepiti notranje kontrole z dodatnimi notranjimi pravili, navodili in odgovornostjo. Odgovorni zanje so ravnatelji organizacijskih enot in zaposleni v računovodstvu. Zavod bo v letu 2024 izdelal navodila za izvedbo inventure in v izvedbo inventure vključil zaposlene kot nove nosilce evidentiranja osnovnih sredstev in opreme ter zaradi omenjenega ukrepa v letu 2025 prihranil vsaj 3.139 evrov.

Zavod ocenjuje, da bodo prihranki zaradi navedenih ukrepov na področju racionalizacije stroškov in organizacije dela v letu 2025 znašali 210.139 evrov. O vseh ukrepih bo zavod obveščal in se usklajeval s pristojnim ministrstvom.

Na podlagi sklepa o kritju presežka odhodkov nad prihodki javnega vzgojno-izobraževalnega zavoda Center za izobraževanje, rehabilitacijo in usposabljanje Kamnik bodo zavodu izplačana sredstva v višini 194.339,00 evra, kot je stanje akumuliranega presežka odhodkov nad prihodki v bilanci stanja zavoda na dan 31. 12. 2023. Sredstva ne bodo pokrila vseh obveznosti zavoda, bodo pa zavodu v pomoč pri vzpostavitvi vzdržnega poslovanja zavoda. Ministrstvo je zavod zato tudi že obvestilo, da poleg stroškov dela (na podlagi sistematiziranih delovnih mest ministrstva), ministrstvo lahko zagotovi zavodu tudi dodatna sredstva za kritje materialnih stroškov za področje vzgoje in izobraževanja otrok in mladostnikov s posebnimi potrebami. Obseg sredstev za posamezno leto je določen na podlagi meril iz Pravilnika o merilih in metodologiji za določanje obsega sredstev za materialne stroške v zavodih za vzgojo in izobraževanje otrok in mladostnikov s posebnimi potrebami (v nadaljevanju: pravilnik). Sredstva, ki jih bo zavod prejel od ministrstva za kritje materialnih stroškov za področje vzgoje in izobraževanja v letu 2024, znašajo 258.940,08 evra. Na podlagi tretjega in četrtega odstavka 11. člena pravilnika ima zavod možnost pridobiti dodatna sredstva za materialne stroške, če mu zaradi objektivnih okoliščin letni obseg sredstev za materialne stroške ne zadostuje za kritje stroškov po namenih, določenih v 1. členu pravilnika. Sredstva se lahko zavodu zagotovijo na podlagi obrazložene vloge, ki jo zavod pošlje ministrstvu.

O nadaljnjih ukrepih oziroma pomoči zavodu se bo ministrstvo odločalo na začetku leta 2025, in sicer na podlagi izidov poslovanja zavoda v letu 2024 oziroma podatkov iz zaključnega računa zavoda za leto 2024, ob upoštevanju svojih proračunskih zmogljivosti.

Finančno stanje zavoda bo ministrstvo spremljalo tudi z izvajanjem sanacijskega načrta zavoda ter v sodelovanju s svetom zavoda sprejelo odločitev o odgovornosti in ukrepanju za nastalo situacijo.